2001/847/EY: Komission päätös, tehty 30 päivänä marraskuuta 2001, päätöksen 2000/721/EY muuttamisesta kolmannen kerran Italian lintuinfluenssan rokotusohjelman ja rokotetuista kalkkunoista peräisin olevaan tuoreeseen lihaan sovellettavien nykyisten kaupan rajoitusten muuttamiseksi (ETA:n kannalta merkityksellinen teksti) (tiedoksiannettu numerolla K(2001) 3815)



Virallinen lehti nro L 315 , 01/12/2001 s. 0061 - 0063



Komission päätös, tehty 30 päivänä marraskuuta 2001, päätöksen 2000/721/EY muuttamisesta kolmannen kerran Italian lintuinfluenssan rokotusohjelman ja rokotetuista kalkkunoista peräisin olevaan tuoreeseen lihaan sovellettavien nykyisten kaupan rajoitusten muuttamiseksi (tiedoksiannettu numerolla K(2001) 3815) (ETA:n kannalta merkityksellinen teksti) (2001/847/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan, ottaa huomioon yhteisön toimenpiteistä avian-influenssan torjumiseksi 19 päivänä toukokuuta 1992 annetun neuvoston direktiivin 92/40/ETY(4), ja erityisesti sen 16 artiklan a kohdan, sekä katsoo seuraavaa: (1) Komissio teki 7 päivänä marraskuuta 2000 päätöksen 2000/721/EY(5) lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä. (2) Komission päätöksillä 2000/785/EY(6) ja 2001/627/EY(7) tehtiin joitain muutoksia rokotusohjelmaan ja yhteisön sisäisessä kaupassa sovellettaviin siirtorajoituksiin. (3) Italian viranomaiset ilmoittivat, että lintuinfluenssan tautitilanne on parantunut ja pyysivät lisämuutosten tekemistä hyväksyttyyn rokotusohjelmaan ja nykyisiin kaupan rajoituksiin. Tällä hetkellä sovellettaviin taudintorjuntatoimenpiteisiin olisi lisättävä myös äskettäin kehitetyn IFA-testin käyttö. Tällä testillä voidaan erottaa toisistaan H7N3-kannalla rokotetut eläimet ja H7N1-luonnonkannasta tartunnan saaneet eläimet. (4) Jäsenvaltioiden ja yhteisön vertailulaboratorion asiantuntijoista koostuva ryhmä on arvioinut äskettäin kehitetyn IFA-testin pätevyyttä lintuinfluenssan yhteydessä, ja testi katsottiin hyödylliseksi keinoksi erottaa toisistaan rokotetut ja tartunnan saaneet kalkkunaparvet. (5) Parantuneen tautitilanteen vuoksi on aiheellista muuttaa rokotusohjelmaa ja rokotetuista kalkkunoista peräisin olevaan tuoreeseen lihaan sovellettavia nykyisiä kaupan rajoituksia. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/721/ETY seuraavasti: 1) Poistetaan 1 artiklan 2 ja 3 kohta. 2) Korvataan 1 artiklan 4 kohta seuraavasti: "Hyväksytään Italian esittämä IFA-testin käyttö ja pyydetyt rokotusohjelman muutokset." 3) Nykyisen 5 artiklan 1 kohdasta tulee 1 kohdan a alakohta, ja lisätään b alakohta seuraavasti: "1. b) Poiketen siitä, mitä 1 kohdan a alakohdassa säädetään, lintuinfluenssaa vastaan rokotetuista kalkkunoista saatua tuoretta lihaa ei saa merkitä neuvoston direktiivin 91/494/ETY(8) 5 artiklan mukaisesti, ja sitä voidaan toimittaa muihin jäsenvaltioihin edellyttäen, että liha tulee kalkkunaparvista, jotka i) on säännöllisesti tarkastettu ja testattu lintuinfluenssan varalta negatiivisin tuloksin hyväksytyn rokotusohjelman edellyttämällä tavalla. Sentinellieläimet on tarkastettava erityisen huolellisesti. Seuraavia testejä on käytettävä: - rokotettujen eläinten osalta on käytettävä IFA-testiä, - sentinellieläinten osalta on käytettävä joko hemaglutinaation inhibitiotestiä (HI) tai IFA-testiä; ii) virkaeläinlääkäri on tarkastanut kliinisesti enintään 48 tuntia ennen lastausta. Sentinellieläimet on tarkastettava erityisen huolellisesti; iii) on testattu serologisesti kansallisessa laboratoriossa lintuinfluenssan varalta negatiivisin tuloksin käyttämällä tämän päätöksen liitteessä III vahvistettua näytteenotto- ja testausmenettelyä; iv) on lähetettävä suoraan toimivaltaisen viranomaisen nimeämään teurastamoon ja teurastettava viipymättä saapumisen jälkeen. Eläimet on pidettävä erillään muista parvista, jotka eivät täytä näitä vaatimuksia. Tuoreen kalkkunanlihan mukana on oltava direktiivin 71/118/ETY(9) liitteessä VI vahvistettu terveystodistus, jonka IV kohdan a alakohdassa on seuraava virkaeläinlääkärin vakuutus: 'Edellä tarkoitettu kalkkunanliha on päätöksen 2000/721/EY, sellaisena kuin se on muutettuna päätöksellä 2001/847/EY, mukaista.'" 4) Lisätään tämän päätöksen liite päätöksen 2000/721/EY liitteeksi III. 2 artikla Jäsenvaltioiden on muutettava kaupankäyntiin soveltamansa toimenpiteet tämän päätöksen mukaisiksi. Niiden on ilmoitettava näistä toimenpiteistä komissiolle viipymättä. 3 artikla Tämän päätöksen säännöksiä sovelletaan 1 päivästä joulukuuta 2001. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 167, 22.6.1992, s. 1. (5) EYVL L 291, 18.11.2000, s. 33. (6) EYVL L 311, 12.12.2000, s. 49. (7) EYVL L 217, 11.8.2001, s. 16. (8) EYVL L 268, 24.9.1991, s. 35. (9) EYVL L 55, 8.3.1971, s. 23. LIITE "LIITE III NÄYTTEENOTTO- JA TESTAUSMENETTELY 1. Esittely ja yleinen käyttö Kehitetyn epäsuoran immunofluoresenssimäärityksen (IFA-testin) tarkoituksena on erottaa toisistaan lintuinfluenssan H7N3 inaktivoidulla rokotekannalla rokotettu siipikarja ja H7N1-luonnonkannasta tartunnan saanut siipikarja. 2. Testin käyttö tuoreen kalkkunanlihan toimittamiseksi Italian rokotusalueelta muihin jäsenvaltioihin Lintuinfluenssaa vastaan rokotetuista kalkkunaparvista saatua lihaa voidaan toimittaa muihin jäsenvaltioihin edellyttäen, että virkaeläinlääkäri ottaa verinäytteet - kaikista teurastettaviksi tarkoitetusta kalkkunaryhmistä, joita pidetään samassa rakennuksessa kyseisellä tilalla, - enintään 48 tuntia ennen eläinten lähettämistä teurastamoon, - vähintään 10 rokotetusta eläimestä, jotka on valittu satunnaisotoksella kustakin ryhmästä."